**Zapisnik skupščine SAD 14. 6. 2022**

Skupščina je bila izvedena 17. 6. 2022 v Atriju ZRC SAZU ob 15.00. Prisotnih je bilo 64 udeležencev in gostje. Skupščina je vsebovala slavnostni del ob 50. obletnici delovanja SAD in redni delovni del. Po dveh skupščinah, ki sta bili organizirani po spletu v letu 2020 in 2021, je bila tokratna skupščina izvedena na običajen način.

Slavnost ob 50. obletnici SAD je bila sprva načrtovana v letu 2021, a se je vodstvo društva odločilo, da je zaradi takratnih protiepidemijskih razmer predstavi na leto 2022. Slavnost v spletni obliki se ni zdela primerna oblika.

Slavnostni del je odprl predsednik SAD in se ob tej priložnosti najprej poklonil vsem pokojnim slovenskim arheologom in arheologinjam. V čast pokojnim kolegom in kolegicam je bil predstavljen krajši *In memoriam* v video obliki, ki se nahaja tudi na spletni strani društva

Sledili so pozdravni nagovori dr. Petra Štiha, predsednika Slovenske akademije znanosti in umetnosti, in povabljenih gostov dr. Jacqueline Balen, predsednice Hrvaškega arheološkega društva ter dr. Adama Crnobrnje, predsednika Srbskega arheološkega društva. S slavnostmnim govorom predsednika SAD je bil ta del skupščine zaključen. Govor bo objavljen v reviji Arheo 39.

Sledil je redni del skupščine društva, ki je potekal po naslednjem dnevnem redu:

1. Otvoritev
2. Potrditev Zapisnika predhodne skupščine SAD
3. Poročilo predsednika SAD o delu društva v letu 2021
4. Finančno poročilo blagajničarke SAD (Petra Stipančič)
5. Predstavitev programa SAD za leto 2022
6. Razno
7. Podelitev nagrad in priznanj SAD za leto 2021

Ad 2: Zapisnik je bil potrjen brez dodatnih popravkov.

Ad 3: Predsednik SAD je predstavil vsbinsko poročilo o delu v letu 2021. Izpostavil je, da je kljub neugodnim okoliščinam zaradi epidemije Covid-19 društvo uspelo organizirati večino svojih dejavnosti razen nekaterih srečanj v živo. Nekatere od dejavnosti so bile organizirane v spletni obliki (npr. predstavitve raziskav iz leta 2020, skupščina leta 2021), nekatere pa so morale biti odpovedane (npr. javna predavanja). Delo društva poteka v štirih glavnih dejavnostih: izobraževalni, mednarodni, promocijski in izdajateljski. Od izobraževalnih dejavnosti je bil v živo izveden le posvet Gabrovčev dan, predviden cikel 10 predavanj in posvet o poklicu arheologa pa sta bila zaradi epidemijskih razmer odpovedna, preko spleta pa je bila organizirana predstavitev raziskav iz leta 2021. Pri mednarodni dejavnosti ni bilo posebnih aktivnosti. Promocijska dejavnost je bila izvedena v celoti (podelitev nagrad in priznanj SAD, spletna dejavnost in Arheoportal). Tudi izdajateljska dejavnost je bila izvedena v celoti (Arheo 38 in zbornik povzetkov arheoloških raziskav v letu 2021).

Ad 4: Finančno poročilo je predstavila blagajničarka društva, Petra Stipančič. Društvo je imelo 14.954,09 EUR prihodkov in 14.015,18 EUR odhodkov. Društvo je v letu 2021 poslovalo pozitivno in je tudi zadovoljilo vse programske in in finančne pogoje MK, ki je glavni sofinancer našega društva.

Ad 5: Predsednik SADS je predstavil program dela za leto 2022 po modelu, kot ga zahteva Ministrstvo za kulturo. Program je bil sofinanciran z 12.016 EUR po pogodbi z MK. Skrajšana verzija programa je biula objavljena na spletni strani društva.

Ad 6: Po točko Razno je potekal krajši pogovor o delu društva, kjer pa ni bilo posebnih predlogov

Ad 7: Podeljena je bila nagrada za življensko delo dddr. Andreju Pleterskemi, priznanja pa sta prejela dr. Matija Črešnar in dr. Marko Mele. Utemeljitev bo obljavljena na spletnih straneh društva.

Ljubljana 21. 7. 2022